b'\n_START_ARTICLE_\nKaraitsko judovstvo\n_START_SECTION_\nNauk\n_START_PARAGRAPH_\nSekto je ustanovil Anan Ben David, ki je zdru\xc5\xbeil nasprotnike rabinskega judovstva in odtujence babilonskih Judov. Anainiti, kakor so se sprva imenovali pripadniki sekte, so sprejeli nauk asketizma, izogibali so se mesa in vina v znamenju \xc5\xbealovanja za Sionom ter nasprotovali zdravnikom, saj so menili da le Bog zdravi bolne. Karaitski nauki so se skozi zgodovino spreminjali, poznej\xc5\xa1i Karaiti so nekatera prvotna stali\xc5\xa1\xc4\x8da kritizirali._NEWLINE_Karaitski Judje tradicionalno sledijo izklju\xc4\x8dno patrilinealnemu rodu (mo\xc5\xa1ki liniji). Torej se neka oseba smatra za Juda, \xc4\x8de je bila rojena Judovskemu o\xc4\x8detu ali pa je opravila formalno konverzijo v judaizem. To pravilo velja za mnoge generacije. To pomeni, \xc4\x8de je o\xc4\x8detov pradedek bil Jud, se ta oseba \xc5\xa1teje za Juda od rojstva do smrti, ne glede na njegov ostali rod. Prav tako, \xc4\x8de so bili vsi predniki neke osebe Judje, razen o\xc4\x8detovega starega o\xc4\x8deta, se ne smatra za Juda.\n_START_SECTION_\nHolokavst\n_START_PARAGRAPH_\nKaraitska lo\xc4\x8dina je skozi stoletja trdila, da je nasprotovala uboju Jezusa. Ruski Karaiti so se od judovstva v drugi polovici 19. stoletja odcepili, saj so menili da so lo\xc4\x8dena sekta, ki ni sodelovala pri Jezusovem uboju. Tudi Nacisti so Karaite smatrali za rasno druga\xc4\x8dne in jih kot edino judovsko sekto niso preganjali.\n_START_SECTION_\nSkupnost danes\n_START_PARAGRAPH_\nOd 10. do 11. stoletja so Karaitski Judje predstavljali 40\xc2\xa0% celotne svetovne Judovske populacije._NEWLINE_Danes v ZDA \xc5\xbeivi skupnost 4.000 Karaitov, okoli 100 dru\xc5\xbein \xc5\xbeivi v Istanbulu, med 20.000 in 25.000 \xc4\x8dlanov skupnosti pa v Izraelu.'